**Dunlop fremviser Mercedes-Benz SLS AMG GT3 i samarbejde med AMG Customer Sport**

**Genève, Schweiz, den 3. marts 2015 –**Dunlop offentliggør i dag, at de vil præsentere en Mercedes-Benz SLS AMG GT3-model ved Geneva International Motor Show sammen med deres tekniske partner AMG Customer Sports. SLS AMG GT3’en, udstyret med Dunlop Sport Maxx-racerdæk, vandt et af de hårdeste løb i verden i 2013 – Nürburgring 24-timers løb – Mercedes-AMG første sejr i dette løb. Dunlop fortsætter udviklingen af racerdæk til både Mercedes-AMG og Nürburgrings unikke udfordringer med det klare mål; at vinde 24-timers løbet igen.

Dunlop var med i udviklingen af racerelementer i Mercedes-Benz SLS AMG GT3 og var den første dækproducent, der blev teknisk partner med AMG Customer Sports. Dunlop foretog nogle vigtige justeringer inden løbet i 2013 for at opnå mere vejgreb og bremsekraft, og racerdækkenes performance udgjorde et væsentligt element i sikringen af den prestigefyldte titel for udholdenhed.

Nürburgrings nordsløjfe er unik: 33 venstrekurver, 40 højrekurver og lange lige stræk med høje hastigheder, lavninger og kompressioner. Køreren Jackie Steward har døbt den *Det grønne helvede*, fordi det er en af de hårdeste, mest udfordrende og længste racerbaner i verden – ikke mindst på grund af de mange forskellige typer asfalt på den lange bane.

Siden den seneste sejr har Dunlop kastet sig ud i et intensivt udviklingsprogram for at tage det næste skridt i et af de få løb, der tilbyder åben konkurrence mellem dækproducenterne i stedet for at kræve et standardkontroldæk som i F1. Dunlops fokus er rettet mod udvikling af styrerespons, performance i koldt vejr og

videreudvikling af holdbarhed for at sikre, at bilen kan køre længere med maksimal ydelse mellem pitstoppene.

Kombinationen af fremragende vægtfordeling, et lavt tyngdepunkt, kraftigt træk, effektiv aerodynamik og et eksemplarisk sikkerhedssystem karakteriserer Mercedes-Benz SLS AMG GT3’en. Den kombinerer en banebrydende teknologipakke med et aluminiumsskelet, AMG 6,3-liters midterplaceret V8-frontmotor, seksgears racertransmission og sekventiel gearkasse, og Dunlop Sport Maxx-racerdækkene er tilpasset disse egenskaber.

"AMG Customer Sports en vigtig partner, og vi har samme syn på enestående performance og holdbarhed. Vi arbejdede tæt sammen for opnå succes på Nürburgring 24-timers løb i 2013, og vi er stolte af at fremvise dette spektakulære kørertøj i Genève og derigennem fortælle historien om vores partnerskab og fælles ambitioner," siger James Bailey, Public Relations and Communications Director, Dunlop Motorsport EMEA.

**Du finder yderligere oplysninger og pressematerialer om Goodyear og Dunlop ved Geneva International Motor Show på** [**www.goodyear-press.com**](http://www.goodyear-press.com)**. Du kan også følge os på Twitter @goodyearpress.**

**Om Dunlop**

Dunlop er en af verdens førende producenter af high performance- og ultra high performance-dæk med en imponerende sejrsrække inden for motorsporten. Dunlops store erfaring inden for racerløb har medført innovativ teknologi til dæk, designet til hverdagsbrug. I 2013 fejrede Dunlop virksomhedens 125 års jubilæum og grundlæggerens indførelse af det pneumatiske dæk. Efter de første hastighedsrekorder fejrede Dunlop deres første triumf ved 24 timers Le Mans i 1924, og i dag er virksomheden den mest succesrige dækproducent med 34 sejre i løbet. I 2014 var Dunlop LMP2-mestrenes valg i den europæiske Le Mans-serie og Le Man 24-timers.  Dunlops dæk har desuden bevist deres værd i de vigtigste Touring Car-løb rundt om i verden, heriblandt det verdensberømte australske V8 Supercar-mesterskab og British Touring Car Championships. De nyeste Dunlop-vejdæk er specialdesignet til montering på prisbelønnede køretøjer fra producenter som AMG, Porsche, Jaguar, Audi, Mercedes, VW, Renault sport og BMW. Du kan læse mere om Dunlop på hjemmesiden [www.dunlop.eu](http://www.dunlop.eu)